Fræðslunefnd tekur undir með félagsmálanefnd og lýsir ánægju sinni með hugmyndir um útfærslu á hinni svokölluðu sænsku leið , sem felur í sér aukna þjónustu við börn og barnafjölskyldur . Samþykkt samhljóða með handauppréttingu . Lagðar fram upplýsingar um Sænska módelið og áætlun um kostnað við innleiðingu þess , sem kallað var eftir á síðasta fundi bæjarráðs . Bæjarráð er jákvætt fyrir verkendinu . Fram kom að til stendur að kynna verkefnið fyrir samráðshópi sveitarfélaga sem eru aðilar að félagsþjónustu Fljótsdalshéraðs . Lögð fram gögn frá félagsmálastjóra og fræðslustjóra um málið , auk viðauka við samstarfsamning um félagsþjónustu og barnavernd . Bæjarráð leggur til við bæjarstjórn að Fljótsdalshérað verði aðili að verkefninu . Hvað kostnað varðar , verður tekin afstaða til hans þegar endanlega liggja fyrir upplýsingar um fjármögnun verkefnisins .